เอฟ 16 กับพี่เลี้ยงในช่วงพักยก
**เอฟ 16 ราชานนท์** ชื่อเล่น **โจโจ้** เกิดวันที่ 14 สิงหาคม พ.ศ. 2534 เป็นนักมวยไทยชาวไทยที่มีชื่อเสียงของวงการมวยไทย และเป็นแชมป์รุ่นน้ำหนักไม่เกิน 130 ปอนด์ (ซูเปอร์เฟเธอร์เวท) สนามมวยเวทีลุมพินี, แชมป์รุ่น 135 ปอนด์ของไทย รวมถึง เป็นรองแชมป์มวยรอบมาราธอน ชื่อชกของเขาได้มาจากเครื่องบินขับไล่ เอฟ-16 และมีผลงานสร้างชื่อโดยการเอาชนะ ก้องศักดิ์ (เอกบางไทร) ศิษย์บุญมี ที่สนามมวยเวทีลุมพินี ทั้งนี้ เอฟ 16 ยังเคยพบกับคู่ชกอย่าง น้องโอ๋ ไก่ย่างห้าดาวยิม ในรายการศึกยอดวันเผด็จ ที่จัดขึ้นในวันที่ 12 มีนาคม พ.ศ. 2555 ณ เวทีมวยราชดำเนิน

เอฟ 16 มีช่วงแขนเหยียด 166 เซนติเมตร ช่วงขา 85 เซนติเมตร และรอบอก 98 เซนติเมตร มีครูมวยคนแรกชื่อ ครูคำมูล ชุมพล

ประวัติ
-------

เอฟ 16 ราชานนท์ มีชื่อจริงว่า วรวุฒิ ภักดีพินิจ มีภูมิลำเนาเดิมอยู่ที่ตำบลหนองแวง อำเภอละหานทราย จังหวัดบุรีรัมย์ และเป็นบุตรชายของนายเฉลิมพล กับ นางแก้วมณี ภักดีพินิจ เขาได้เริ่มหัดมวยครั้งแรกเมื่ออายุได้ 9 ปี โดยใช้ชื่อ ก้องชายแดน ส.พรานชุมพล และได้รับค่าตัวในการชกครั้งแรก 100 บาท ในเวลาต่อมา เขาได้พบกับคู่ชกอย่าง อรัญชัย เกียรติภัทรพรรณ โดยเอฟ 16 เป็นฝ่ายแพ้คะแนนเนื่องจากมีเวลาซ้อมเพียงไม่กี่วัน จึงยังไม่มีความสมบูรณ์ในการเตรียมตัว ปัจจุบัน เอฟ 16 ราชานนท์ มี น.ต.วิชัย ราชานนท์ เป็นหัวหน้าคณะและผู้จัดการ และเอฟ 16 ได้รับค่าตัว 7 หมื่นบาทในการแข่งขันเมื่อครั้งที่เป็นฝ่ายชนะ ก้องศักดิ์ (เอกบางไทร) ศิษย์บุญมี ที่สนามมวยเวทีลุมพินี

เขายังได้ร่วมแข่งขันในรายการแข่งขันมวยไทยการกุศลชิงถ้วยพระราชทานจากสมเด็จพระเทพรัตนราชสุดาฯ สยามบรมราชกุมารี ในวันที่ 7 กรกฎาคม พ.ศ. 2554 โดยได้พบกับ น้องโอ๋ ไก่ย่างห้าดาวยิม ซึ่งเป็นรายการใหญ่ในรอบหลายปี ที่เวทีมวยราชดำเนิน นอกจากนี้ เอฟ 16 ได้รับเลือกเป็นหนึ่งในนักมวยไทยที่เข้าร่วมแข่งขันในรายการศึกเพชรยินดี ที่จัดขึ้นในวันที่ 7 ตุลาคม พ.ศ. 2554 ที่สนามมวยเวทีลุมพินี โดยได้พบกับ น้องโอ๋ ไก่ย่างห้าดาวยิม อีกครั้งหนึ่ง ซึ่งการแข่งขันในครั้งนี้ เอฟ 16 เป็นฝ่ายชนะคะแนน และการแข่งขันในครั้งนี้ สามารถทำยอดเก็บค่าผ่านประตูได้ 1,895,600 บาท

ทั้งนี้ เขายังได้รับการบันทึกผลการชกเมื่อเดือนกันยายน พ.ศ. 2554 จากเข้าร่วมแข่งขันในสนามมวยเวทีลุมพินี 5 ครั้งที่ผ่านมา ซึ่งเขาได้พบกับ ตุ๊กตาทอง เพชรพญาไท, ไตรจักร ศิษย์จอมไตร, น้องโอ๋ ไก่ย่างห้าดาวยิม, ก้องศักดิ์ ศิษย์บุญมี (2 ครั้ง) จากสถิตินี้ ได้มีการระบุว่าเขาเป็นฝ่ายชนะคะแนนมาโดยตลอด และในวันที่ 9 ธันวาคม พ.ศ. 2554 เอฟ 16 ได้พบกับ สิงห์ดำ เกียรติหมู่ 9 ในการจัดการแข่งขัน ศึกลุมพินีแชมเปี้ยนเกริกไกร ซึ่งเป็นการฉลองครอบรอบ 55 ปีของสนามมวยเวทีลุมพินี โดยเอฟ 16 เป็นฝ่ายแพ้ทีเคโอในยกที่ 5 และยอดรวมค่าผ่านประตูของการแข่งขันรายการนี้อยู่ที่ 2,115,100 บาท

ปัจจุบัน เอฟ 16 มีค่าตัวอยู่ที่กว่า 1 แสนบาทต่อไฟท์ รวมถึงเป็นนักมวยไทยที่สร้างแรงดลบันดาลใจให้แก่นักมวยไทยเยาวชนร่วมค่ายหลายราย ด้วยแรงจูงใจด้านความเก่งกาจรวมถึงเงินที่ได้รับ

ชีวิตส่วนตัว
------------

เอฟ 16 เป็นนักมวยไทยที่ไม่สูบบุหรี่ รวมถึงเป็นผู้ที่ชอบในกีฬาตะกร้อกับฟุตบอล ซึ่งเขาเคยเปิดเผยความประทับใจต่อสโมสรฟุตบอลลิเวอร์พูล รวมถึงนักฟุตบอล หลุยส์ ซัวเรซ ให้กับทางสื่อข่าวมาแล้วครั้งหนึ่ง ทั้งนี้ เอฟ 16 เคยศึกษาที่คณะเทคโนโลยีการสื่อสารมวลชน มหาวิทยาลัยรามคำแหง และได้ศึกษาต่อที่โรงเรียนพลตำรวจในภายหลัง รวมถึงที่มหาวิทยาลัยรัตนบัณฑิต (อาร์แบค)

สถิติการชก
----------

#### พ.ศ. 2554

|
|  |
| วันที่ | ผล | คู่ชก | สถานที่จัด | วิธีชนะ |
|
| 11 ม.ค. 2554 | แพ้ | ปานเพชร ช.ณ พัทลุง | สนามมวยเวทีลุมพินี | คะแนนตัดสิน |
|
| 1 มี.ค. 2554 | ชนะ | อรัญชัย เกียรติภัทรพรรณ | สนามมวยเวทีลุมพินี | คะแนนตัดสิน |
|
| 2 เม.ย. 2554 | ชนะ | อรัญชัย เกียรติภัทรพรรณ | เวทีมวยอ้อมน้อย | คะแนนตัดสิน |
|
| 3 พ.ค. 2554 | ชนะ | ตุ๊กตาทอง เพชรพญาไท | สนามมวยเวทีลุมพินี | คะแนนตัดสิน |
|
| 26 พ.ค. 2554 | ชนะ | ไตรจักร ศิษย์จอมไตร | เวทีมวยราชดำเนิน | คะแนนตัดสิน |
|
| 7 ก.ค. 2554 | ชนะ | น้องโอ๋ ไก่ย่างห้าดาวยิม | เวทีมวยราชดำเนิน | คะแนนตัดสิน |
|
| 2 ส.ค. 2554 | แพ้ | ก้องศักดิ์ ศิษย์บุญมี | สนามมวยเวทีลุมพินี | คะแนนตัดสิน |
|
| 6 ก.ย. 2554 | ชนะ | ก้องศักดิ์ ศิษย์บุญมี | สนามมวยเวทีลุมพินี | คะแนนตัดสิน |
|
| 7 ต.ค. 2554 | ชนะ | น้องโอ๋ ไก่ย่างห้าดาวยิม | สนามมวยเวทีลุมพินี | คะแนนตัดสิน |
|
| 9 ธ.ค. 2554 | แพ้ | สิงห์ดำ เกียรติหมู่ 9 | สนามมวยเวทีลุมพินี | ทีเคโอ |

อ้างอิง
-------

1. 1 2  **แชมป์**. ปีที่ 29 ฉบับที่ 1514. วันศุกร์ที่ 21 ตุลาคม 2554. ISSN 0858-1193. หน้า 32
2. 1 2 3 4 5  50 คำตอบมวยดัง. **น็อกเอาต์ฉบับมวยสยาม**. ปีที่ 23 ฉบับที่ 1980. วันที่ 28 ก.ย.-4 ต.ค. 2554. ISSN 1513-5438. หน้า 24
3. ↑  10 ยอดมวยแห่งสยามปี 2554. **มวยสยามรายวัน**. ปีที่ 19 ฉบับที่ 6695. วันพฤหัสบดีที่ 29 ธันวาคม พ.ศ. 2554. หน้า 17
4. 1 2  "F-16 rises up to down champion Kongsak". *Bangkok Post* (ภาษาอังกฤษ). 11 กันยายน 2011. คลังข้อมูลเก่าเก็บจากแหล่งเดิมเมื่อ 21 กรกฎาคม 2012.
5. ↑  **มวยสยามรายวัน**. ปีที่ 19 ฉบับที่ 6764. วันพุธที่ 7 มีนาคม พ.ศ. 2555. หน้า 22
6. 1 2  มองต่างมุม. **มวยตู้**. ปีที่ 26 ฉบับที่ 1311. วันศุกร์ที่ 4 พ.ย. 2554. ISBN 974-90910-7-8. หน้า 8
7. 1 2 3 4  **มวยสยามรายวัน**. ปีที่ 19 ฉบับที่ 6669. วันเสาร์ที่ 3 ธันวาคม พ.ศ. 2554. หน้า 16
8. ↑  "ชี้มวยเด็ด 09/09/53". *ไทยรัฐ*. 9 กันยายน 2010.
9. ↑  ""เอฟ16" ขอเอาคืนทบต้นทบดอก". *มวยไทย2000*. 23 กันยายน 2010. คลังข้อมูลเก่าเก็บจากแหล่งเดิมเมื่อ 9 กันยายน 2012.
10. ↑  ระเบิดมวยไทยการกุศลชิงถ้วยพระเทพฯ 7 ก.ค.
11. ↑  **สยามกีฬารายวัน**. ปีที่ 27 ฉบับที่ 9693. วันเสาร์ที่ 17 กันยายน พ.ศ. 2554. หน้า 13
12. ↑  เอฟ 16 โค่นน้องโอ๋ที่ ลพน.
13. ↑  **มวยสยามรายวัน**. ปีที่ 19 ฉบับที่ 6613. วันเสาร์ที่ 8 ตุลาคม พ.ศ. 2554. หน้า 16, 24
14. ↑  ผลการชกนอกตู้. **มวยตู้**. ปีที่ 26 ฉบับที่ 1308. วันศุกร์ 14 ต.ค. 2554. ISBN 974-90910-7-8. หน้า 52
15. ↑  "ฉลอง55ปีลุมพินี ดร.พงษ์หนุน'เสี่ยเน้า'จัดยอดมวยป้องกันแชมป์". *ไทยรัฐ*. 5 ธันวาคม 2011.
16. 1 2  **มวยสยามรายวัน**. ปีที่ 19 ฉบับที่ 6676. วันเสาร์ที่ 10 ธันวาคม พ.ศ. 2554. หน้า 27, 28
17. ↑  เจ้าพระยา ท่าพระจันทร์. กีฬา. **เนชั่นสุดสัปดาห์**. ปีที่ 20 ฉบับที่ 1024. วันที่ 13 มกราคม พ.ศ. 2554. ISSN 1513-5705. หน้า 88
18. 1 2  ซีเนียร์. โลกส่วนตัวนักมวยดัง. **มวยสยามรายวัน**. ปีที่ 19 ฉบับที่ 6897. วันพุธที่ 18 กรกฎาคม พ.ศ. 2555. หน้า 19

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เอฟ 16 ราชานนท์**

* "เอฟ 16 ราชานนท์", *rachanongym.com*, คลังข้อมูลเก่าเก็บจากแหล่งเดิมเมื่อ 30 มิถุนายน 2013